Osnovna škola Nedelišće             Školski kurikulum       Školska godina 2026./27.   
	Naziv aktivnosti:
	PREDMETNI KURIKULUM – ENGLESKI JEZIK

	Voditelj aktivnosti:
	Dubravka Vukšić, Jasna Pevec

	Predmet:
	Engleski jezik

	Razred:
	1. raz.

	Ciljevi i aktivnosti:
	        Jedan od glavnih ciljeva je motivirati učenike za učenje stranog jezika kroz igru, pjesmu, ples i sl. bez obzira na njihove sposobnosti i predispozicije.
        Jedna od temeljnih zadaća je usvajanje vokabulara koji je vezan uz nastavni plan i program za 1. razred osnovne škole.
         Učenici će steći pozitivan stav prema aktivnom slušanju na stranomu jeziku, čitanju, govorenju; uočiti najosnovnije posebnosti izgovora i intonacije stranog jezika, pravilno artikulirati glasove, izgovarati i naglašavati riječi i fraze te poštivati ritam i intonaciju vrlo jednostavnih izričaja, uočiti najosnovnije razlike između pisanja i izgovora, globalno i selektivno razumjeti vrlo jednostavne iskaze i tekstove vezane uz svakodnevni život i neposredno okruženje ako su izneseni vrlo polako i jasno te razumjeti najosnovnije namjere sugovornika, usvojiti vrlo jednostavne činjenice o zemljama jezika koji se uči. Stečene pojmove učenici će usporediti s vlastitim životom i okružjem.
Također će usvojiti najosnovnije obrasce uljudnoga ophođenja na stranomu jeziku, na vrlo jednostavnim konkretnim primjerima uočiti važnost poštivanja vlastite i drugih kultura, osvijestiti potrebu tolerantnog i empatičnog ophođenja u kontaktima s osobama iz drugih kultura.

	Sadržaj aktivnosti:
	čitanje, slušanje, razgovor, opisivanje, pjevanje, igranje, crtanje i bojanje, izrada postera i plakata, izrada mentalnih mapa, prezentacija

	Način realizacije:
	individualni rad, rad u paru ili grupi, frontalni rad, plakat 


